stanford-oval/wikipedia huggingface dataset:
Ryder Hesjedal

| Ryder Hesjedal |
| --- | --- |
 Ryder Hesjedal Tour of Alberta -kilpailussa 2016.
Henkilötiedot
Syntynyt: 9. joulukuuta 1980 (ikä 43)
Kansalaisuus:   Kanada
Pyöräilijä
Pituus:  190 cm
Paino:  72 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2004 2005 2006 2007 2008–2014 2015 2016:  US Postal Service Discovery Channel Phonak Hearing Systems Health Net Garmin Cannondale-Garmin Trek-Segafredo
Suurimmat voitot
 Italian ympäriajo 2012 Espanjan ympäriajo, 2 etappia 
 Tiedot päivitetty: 9. tammikuuta 2024 
Aiheesta muualla
ryderhesjedal.com
| Mitalit> Maa:   Kanada.Miesten pyöräily.Maastopyöräilyn MM-kilpailut  | Mitalit> Maa:   Kanada.Miesten pyöräily.Maastopyöräilyn MM-kilpailut  | Mitalit> Maa:   Kanada.Miesten pyöräily.Maastopyöräilyn MM-kilpailut  | Maa:   Kanada> Miesten pyöräily. |
| --- | --- | --- | --- |
|  Kultaa | Vail 2001 | joukkueviesti |  |
|  Kultaa | Kaprun 2002 | joukkueviesti |  |
|  Hopeaa | Lugano 2003 | maastoajo |  |
|  Pronssia | Åre 1999 | joukkueviesti |  |
Ryder Hesjedal (s. 9. joulukuuta 1980 Victoria, Kanada) on uransa lopettanut kanadalainen maasto- ja maantiepyöräilijä. Hänen sukunsa on kotoisin Norjasta.
Maastopyöräily

Hesjedal sijoittui maastopyöräilyn MM-kilpailuissa toiseksi alle 23-vuotiaiden maastoajossa Vailissa 2001. Yleisessä sarjassa hän sai maastoajossa hopeaa Luganon 2003 MM-kilpailuissa 46 sekuntia Filip Meirhaeghelle hävinneenä. Joukkueviestissä hän on saanut Kanadan joukkueessa kultaa Vailissa 2001 ja Kaprunissa 2002 sekä pronssia Åressa 1999. Maailmancupissa hän voitti Les Getsin osakilpailun 2002.
Maantiepyöräily

Hesjedal kilpaili Rabobank-tallin amatöörijoukkueessa vuosina 2002–2003. Hän aloitti ammattilaisuransa US Postal Service -tallissa 2004 ja jatkoi samassa organisaatiossa, uudelta nimeltään Discovery Channel, myös kauden 2005. Vuonna 2006 hän edusti sveitsiläistä Phonak Hearing Systems -tallia ja 2007 yhdysvaltalaista Health Net -joukkuetta. Kausilla 2008–2015 hän edusti yhdysvaltalaistallia, joka vuonna 2015 tunnettiin nimellä Cannondale-Garmin. Vuonna 2016 hän siirtyi Trek-Segafredo-joukkueeseen.
Hesjedal sijoittui Espanjan ympäriajossa 2009 toiseksi Murciaan päättyneellä kymmenennellä etapilta hävittyään neljän ajajan loppukirissä Simon Gerransille. Muutamaa päivää myöhemmin hän voitti vuoren huipulle päättyneen 12. osuuden kukistettuaan loppukirissä irtiottokumppaninsa David Garcían. Samalla hänestä tuli ensimmäinen suuren ympäriajon etapin voittanut kanadalaispyöräilijä. Amstel Gold Racessa 2010 hän sijoittui Philippe Gilbertin jälkeen toiseksi.
Hesjedalista tuli ensimmäinen suuren ympäriajon voittanut kanadalainen, kun hän voitti Italian ympäriajon 2012 ohitettuaan viimeisenä etappina ajetussa aika-ajossa Joaquim Rodríguezin 16 sekunnilla. vuoden 2014 Espanjan ympäriajossa hän voitti La Camperonaan päättyneen, vuoristossa ajetun 14. etapin ohitettuaan irtiotossa olleen Oliver Zauggin alle 200 metriä ennen maalia.
Hesjedal myönsi lokakuussa 2013 käyttäneensä dopingia yli vuosikymmen aiemmin.
Aiheesta muualla

Virallinen sivusto (Arkistoitu – Internet Archive) (englanniksi)
Ryder Hesjedalin taival maastopyöräilijästä Italian ympäriajon valtiaaksi (Arkistoitu – Internet Archive) hevoskuuri.fi
Scopello

| Scopello |
| --- | --- |
 Scopello.
 Scopello
 Koordinaatit: 45°46′22″N, 8°05′51″E 
Valtio:   Italia
Alue:  Piemonte
Maakunta:  Vercelli
Hallinto:  
 – Kaupunginjohtaja:  Andrea Gilardi
Pinta-ala:  
 – Maa:  18,25 km²
Korkeus:  659 (min. 640 - maks. 1 930) m
Väkiluku (2015):  387
 – Väestötiheys:  21,20 as./km²
Aikavyöhyke:  UTC+1
 – Kesäaika:  UTC+2
Postinumero:  13028
Suuntanumero(t):  0163
Infobox OKVirheellinen NIMI-arvo: 
Scopello on kunta Pohjois-Italiassa Vercellin maakunnassa Piemonten alueella. Scopellon naapurikunnat ovat Boccioleto, Campertogno, Caprile, Crevacuore, Guardabosone, Pettinengo, Pila, Piode, Scopa, Trivero ja Valle San Nicolao.
Sam Shingler

Sam Shingler (s.  1974) on helsinkiläinen ohjaaja, muusikko ja laulaja-lauluntekijä. Laulaja-kitaristina ja lauluntekijänä Shingler on vaikuttanut mm. indiepop-yhtyeissä The Pansies, Montevideo ja The Lieblings. Shingler on tehnyt yhteistyötä myös mm. Husky Rescuen ja Shadowplayn kanssa. Shinglerin ensimmäinen sooloalbumi Strange Security julkaistiin 2020. Toinen albumi Boundaries julkaistiin 2023.
Ohjaajana Shingler on toiminut varsinkin mainoselokuvien parissa, joiden lisäksi hän on ohjannut lyhytelokuvia, musiikkivideoita sekä animaatiosarjoja.[lähde? ]
Aiheesta muualla

Haastattelussa muusikko-ohjaaja Sam Shingler Yle Areena
Ryder Cup

Ryder Cup on joka toinen vuosi järjestettävä golfin joukkueturnaus, jossa kohtaavat Euroopan ja Yhdysvaltain parhaat golfammattilaiset. Kilpailun järjestävät PGA of America ja PGA European Tour. Naisten vastaava kilpailu on Solheim Cup.
Historiaa

Vuonna 1926 järjestettiin näytösottelu Wentworth Clubin East Course -kentällä Yhdysvaltain ja Ison-Britannian joukkueiden välillä. Tuon ottelun innoittamana ensimmäinen Ryder Cup järjestettiin seuraavana vuonna. Vuosina 1935–1973 britit saavuttivat vain yhden voiton, ja vuonna 1973 turnaus pelattiin ensi kertaa Yhdysvaltain sekä Ison-Britannian ja Irlannin pelaajista koostuneiden joukkueiden välillä. Nykyinen tapa, jossa kilpailevat Yhdysvaltain ja Euroopan joukkueet, otettiin käyttöön vuonna 1979.
Aiheesta muualla

Virallinen sivu
Santeri Hartikainen

| Santeri Hartikainen> Henkilötiedot |
| --- | --- |
Syntynyt: 5. tammikuuta 1999 (ikä 25) Helsinki, Suomi
Kansalaisuus:   Suomi
Jääkiekkoilija
Lempinimi:  Härski
Pelipaikka:  keskushyökkääjä
Maila:  oikea
Pituus:  188 cm
Paino:  89 kg
Seura
Seura:  HIFK
Sarja:  SM-liiga
Pelinumero:  79
Pelaajaura
Pääsarjaura:  2023–
Aik. seurat:  Kiekko-Vantaa (Mestis)
Santeri Hartikainen (s. 5. tammikuuta 1999 Helsinki) on suomalainen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan keskushyökkääjä, mutta Hartikainen osaa pelata myös laidassa. Hartikainen laukoo oikealta.
Ura > Seuraura

Hartikainen on Helsingin IFK:n kasvatti. Hän toimi kaudella 2014–2015 seuran C-nuorten varakapteenina. Hartikainen oli C-nuorten SM-sarjan pudotuspeleissä joukkueen paras pistemies ja maalintekijä tehoilla 5+1=6. Hän pelasi osan kaudestaan myös HIFK:n B-nuorissa, jossa Hartikainen voitti kauden päätteeksi SM-hopeaa.
Kaudeksi 2015–2016 Hartikainen siirtyi vain 16-vuotiaana Yhdysvaltoihin ja Groton Schoolin high school-joukkueeseen. Hän oli tehoilla 8+24=32 joukkueen paras syöttäjä ja toiseksi paras pistemies Michael Brownin jälkeen. Kaudella 2016–2017 Hartikainen oli Groton Schoolin paras pistemies ja maalintekijä tehoilla 21+18=39. Kaudeksi 2017–2018 hän siirtyi Northwood Schoolin joukkueeseen. Corpus Christi IceRays varasi Hartikaisen 275. pelaajana NAHL:n varaustilaisuudessa 2018. Hän siirtyi joukkueeseen kaudeksi 2018–2019. Hartikainen oli tehoilla 24+29=53 IceRaysin paras maalintekijä ja toiseksi paras pistemies Blake Bennettin jälkeen. Hänet valittiin kauden päätteeksi liigan tulokkaiden toiseen tähdistökentälliseen ja eteläisen divisioonan tulokkaiden tähdistökentälliseen.
Hartikainen siirtyi kaudeksi 2019–2020 Robert Morris Universityn yliopistojoukkueeseen. Myös joukkueen valmennustiimiin liittyi hänelle Corpus Christi IceRaysin NAHL-joukkueesta tuttu Ryan Cruthers. Kaudeksi 2021–2022 Hartikainen vaihtoi American International Collegen joukkueeseen. Hän voitti siellä sekä Atlantic Hockeyn mestaruuden että runkosarjan mestaruuden. Kaudeksi 2022–2023 Hartikainen siirtyi edelleen Long Islandin yliopistojoukkueeseen.
Kaudeksi 2023–2024 Hartikainen siirtyi vuoden mittaisella sopimuksella Mestis-joukkue Kiekko-Vantaaseen. Hänet nimettiin joukkueen varakapteeniksi. Kiekko-Vantaa lainasi Hartikaisen kasvattajaseuransa HIFK:n SM-liigajoukkueeseen alustavasti yhden ottelun mittaisella sopimuksella 12. lokakuuta 2023 pelattuun otteluun Oulun Kärppiä vastaan, kun joukkueen vahvuudesta oli sivussa neljä keskushyökkääjää. Hänet merkittiin liigadebyytissään HIFK:n nelossentteriksi laidoilleen Micke-Max Åsten ja Leevi Teissala. Hartikainen sai ottelussa jääaikaa 9.55 minuuttia. Hän pelasi HIFK:ssa kauden aikana viisi runkosarjaottelua ilman tehopisteitä. Siirtotakarajalla helmikuussa 2024 Hartikainen kiinnitettiin seuran sopimuspelaajaksi, mutta hän pelasi kauden loppuun kuitenkin Kiekko-Vantaassa. Hartikainen teki Mestiksen runkosarjassa 47 ottelussa tehot 19+31=50, joilla hän oli joukkueen toiseksi paras pistemies Okko Kangasniemen jälkeen ja sijoittui koko sarjan pistepörssissä kahdeksanneksi. Pudotuspeleissä Hartikainen teki kahdessa ottelussa yhden maalin.
Toukokuussa 2024 Hartikainen teki HIFK:n kanssa kaksivuotisen jatkosopimuksen.
Ura > Maajoukkueura

Hartikainen pelasi alle 18-vuotiaiden Ivan Hlinkan muistoturnauksessa vuonna 2016. Hän pelasi myös World U-17 Hockey Challengessa vuonna 2015. Yhteensä Hartikainen on pelannut 20 poikien maaottelua.
Santa Lucia

Santa Lucia (Pyhä Lucia) voi tarkoittaa seuraavia:
Pyhä Lucia, pyhimys
Santa Lucia, suomalainen rockyhtye
Santa Lucia, Borgo Santa Lucia, Napolin kaupunginosa
Santa Lucia, alkujaan napolilainen laulu
Seitsemän päivää

Seitsemän päivää voi viitata seuraaviin asioihin:
Seiska, suomalainen aikakauslehti (aiemmin 7 päivää)
Seitsemän päivää, Eeva Joenpellon romaani
Seitsemän päivää, yhdysvaltalainen tieteissarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Seitsemän päivää”, voi hakea sivunnimihaulla, laajalla sivunnimihaulla tai tekstihaulla.
Sam Rockwell

| Sam Rockwell |
| --- | --- |
 Sam Rockwell vuonna 2012.
Henkilötiedot
Koko nimi:  Sam Rockwell
Syntynyt: 5. marraskuuta 1968 (ikä 55) Daly City, Kalifornia, Yhdysvallat
Näyttelijä
Aktiivisena:  1988–
Aiheesta muualla
IMDb 
Elonet
Sam Rockwell (s. 5. marraskuuta 1968 Daly City, Kalifornia) on yhdysvaltalainen näyttelijä, joka tunnetaan erityisesti keskeisistä rooleistaan elokuvissa Vihreä maili (1999), Frost/Nixon (2008)[lähde? ] ja Three Billboards Outside Ebbing, Missouri (2017).
Hän näyttelee Sam Belliä elokuvassa Kuu (2009).
Rockwell palkittiin elokuvasta Three Billboards Outside Ebbing, Missouri (2017), josta hänet palkittiin parhaan miessivuosan Golden Globella sekä parhaan miessivuosan Oscar-palkinnolla. Hän oli Golden Globe- ja Oscar-ehdokkaana myös seuraavana vuonna roolistaan George W. Bushina  elokuvassa Vice - vallan oikeat kasvot.
Valikoitu filmografia

1990: Teini-ikäiset mutanttininjakilpikonnat
1999: Vihreä maili
1999: William Shakespearen Kesäyön unelma
2005: Linnunradan käsikirja liftareille
2007: Snow Angels
2007: Jesse Jamesin salamurha pelkuri Robert Fordin toimesta
2008: Woman in Burka
2008: Choke
2008: Frost/Nixon
2009: The Winning Season
2009: Kuu
2009: G-Force – miniagentit
2009: Gentlemen Broncos
2009: Everybody's Fine
2010: Iron Man 2
2010: F--K
2011: Cowboys & Aliens
2017: Three Billboards Outside Ebbing, Missouri
2018: Vice - vallan oikeat kasvot
2019: Jojo Rabbit
2024: IF – Ihmeelliset frendit
Sepänpihan kerhotalo

Sepänpihan kerhotalo
Sepänpihan kerhotalo on eläkeläisjärjestöjen kerhotalo Joensuun keskustassa Sepänkadulla. Perinteinen kulttuuritalo tunnetaan myös nimillä Rupla ja Sepänkadun kerhotalo. Rakennus valmistui vuonna 1951.
Rakennus oli alun perin kansandemokraattisen liikkeen järjestötalo. Siitä juontuu nimi Rupla. Talossa oli järjestötoimintaa, tansseja, teatteri- ja elokuvaesityksiä. Joensuun kaupunki osti talon vuonna 1972. Talo peruskorjattiin vuonna 2008, jolloin rapatun talon sitruunankeltainen väri palautettiin alkuperäiseksi vaaleankeltaiseksi.
Eläkeläisjärjestöt järjestävät talossa päivittäin erilaista toimintaa: liikuntaa, joogaa, maalausta ja kuorolauluja. Sunnuntai-iltaisin talolla on tanssit. Talo kuuluu samaan pihapiiriin kaupungin omistaman Sepänpihan vanhusten palvelukeskuksen kanssa.
Sara Jean Underwood

| Sara Jean Underwood |
| --- | --- |
 Underwood E3-messutapahtumassa vuonna 2011.
Henkilötiedot
Syntynyt: 26. maaliskuuta 1984 (ikä 40) Portland, Oregon, Yhdysvallat
Kansalaisuus:   Yhdysvallat
Ammatti:  valokuvamalli, televisiojuontaja, näyttelijä
Muut tiedot
 Nimikirjoitus
Aiheesta muualla
Kotisivu
Underwood vuonna 2007 Los Angelesissa.
Sara Jean Underwood (s. 26. maaliskuuta 1984 Portland, Oregon) on yhdysvaltalainen valokuvamalli, televisiojuontaja ja Playboy-tyttö.
Underwood oli Playboyn heinäkuun 2006 Playmate of the Month ja vuoden 2007 Playmate of the Year.
Underwood toimi G4-kanavalla tekniikkaan keskittyvän Attack of the Show! sarjan juontajana.
Lisäksi Underwood on esiintynyt elokuvissa. Hän esiintyi muutaman muun Playboy-mallin kanssa elokuvassa Epic Movie, jossa he näyttelivät merirosvoja. Vuonna 2009 Underwood osallistui kahdeksanteen Naisten ninjasoturi-kisaan päästen toiselle kierrokselle.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2006 | Accepted | Accepted |  | kreditoimaton |
| 2007 | Epic Movie | Epic Movie | Pirate Wench | omana itsenään |
| 2008 | The House Bunny | The House Bunny | cameorooli |  |
| 2009 | Two Million Stupid Women | Two Million Stupid Women | Ginger |  |
| 2009 | Miss March | Miss March |  | omana itsenään |
| 2009 | Kahdesti haarautuva puu | The Telling | Tracey |  |
| 2014 | Deadly Weekend | Deadly Weekend | Katie |  |
| 2016 | Which Valentine's Vixen Are You? | Which Valentine's Vixen Are You? | nimetön malli | lyhytelokuva |

Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2005–2009 | The Girls Next Door | The Girls Next Door | omana itsenään | 17 jaksoa |
| 2009 | Bridget's Sexiest Beaches | Bridget's Sexiest Beaches | cameorooli | 2 jaksoa |
| 2010–2013 | Attack of the Show! | Attack of the Show! | omana itsenään | 147 jaksoa, juontaja |
Aiheesta muualla

Wikimedia Commonsissa on kuvia tai muita tiedostoja aiheesta .
/ Sara Jean Underwood Facebookissa
Sara Jean Underwood Twitterissä
Sara Jean Underwood Internet Movie Databasessa. (englanniksi)
Sambuca

Sambuca ja kahvi.
Sambuca on aniksen makuinen, usein väritön väkevä alkoholijuoma. Yleisintä sambuca-lajia kutsutaan usein valkoiseksi sambucaksi erotuksena johdannaisjuomista, jotka ovat väriltään tummansinisiä (tunnetaan mustana sambucana) tai kirkkaanpunaisia (punainen sambuca).
Sambuca on määritelty Euroopan komissiossa tietyt kriteerit täyttäväksi likööriksi. Saatavissa on myös Luxardon kehittämä Passion Nera, jossa on lisämausteita.
Käyttö ja cocktailit

Perinteinen italialainen annos on sambuca con mosca (sananmukaisesti kärpästen kera); sambuca tarjoiltuna kolmen kahvinpavun kanssa. Pavut edustavat terveyttä, onnea ja vaurautta.
Flaming sambuca valmistetaan sytyttämällä juoma shottilasissa ja antamalla sen palaa. Liekki sammutetaan ja sambuca juodaan lämpimänä. Yleinen tapa on sammuttaa juoma peittämällä lasi kämmenellä, jolloin syntynyt alipaine pitää lasin kiinni kämmenessä. Jos liekki palaa liian kauan, lasi voi kuumeta liikaa ja aiheuttaa palovammoja.
Sequeira Costa

José Carlos de Sequeira Costa (29. heinäkuuta 1929 Luanda, Angola – 21. helmikuuta 2019) oli portugalilainen pianisti. Hän syntyi Luandassa, mutta muutti 8-vuotiaana Lissaboniin. Vuonna 1948 Costa siirtyi Lontooseen opiskelemaan. Hän on toiminut pianonsoiton professorina Kansasin yliopistossa.
Costa on levyttänyt muun muassa kaikki Sergei Rahmaninovin pianokonsertot. Lisäksi hänet tunnetaan hänen romanttisen musiikin tulkinnoistaan.
Sambuca Pistoiese

| Sambuca Pistoiese |
| --- | --- |
 Sijainti Pistoian maakunnassa.
 Sambuca Pistoiese
 Koordinaatit: 44°6′19″N, 11°0′2″E 
Valtio:  Italia
Alue:  Toscana
Maakunta:  Pistoia
Pinta-ala:  
 – Kokonaispinta-ala:  77,25 km²
Korkeus:  372–1 318 m
Väkiluku (31.12.2015):  1 626
 – Väestötiheys:  21 as./km²
Infobox OKVirheellinen NIMI-arvo: 
Sambuca Pistoiese on kaupunki Italiassa Toscanan alueella Pistoian maakunnassa. Kaupungissa on noin 1 600 asukasta.
Aiheesta muualla

Kuvia tai muita tiedostoja aiheesta Sambuca Pistoiese Wikimedia Commonsissa
Pistoian maakunta
Abetone | Agliana | Buggiano | Chiesina Uzzanese | Cutigliano | Lamporecchio | Larciano | Marliana | Massa e Cozzile | Monsummano Terme | Montale | Montecatini Terme | Pescia | Pieve a Nievole | Pistoia | Piteglio | Ponte Buggianese | Quarrata | Sambuca Pistoiese | San Marcello Pistoiese | Serravalle Pistoiese | Uzzano
Senka

| Senka 宣化天皇> Japanin keisari |
| --- | --- |
Valtakausi:  536–539
Edeltäjä:  Ankan
Seuraaja:  Kinmei

Syntynyt:  467
Kuollut:  15. maaliskuuta 539 Sakurai
Puoliso:  Tachibana no Nakatsu
Suku:  Yamato
Isä:  Keitai
Äiti:  Menokohime
Uskonto:  šintolaisuus
Senka (467–539) oli perinteisen japanilaisen tiedon mukaisesti Japanin 28. keisari. Hän nousi valtaan vanhemman veljensä Ankanin kuoltua vuonna 536 ja pysyi vallassa, kunnes kuoli itse vuonna 539.
Taustaa

Senka oli keisari Keitain poika. Keitai kuoli vuonna 531, jolloin vallan peri Senkan vanhempi veli Ankan. Ankan kuoli oltuaan vallassa viisi vuotta, jolloin Senka peri vallan. Hän kuoli vuonna 539, jolloin hänen nuorempi veljensä Kinmei nousi valtaan.
Sewa

| Sewa |
| --- | --- |
Alkulähde:  Bagbe- ja Bafijokien yhtymäkohta
Laskupaikka:  Kittamjoki
Maat:  Sierra Leone
Pituus:  385 km
Valuma-alue:  14 200 km²
Sewa on 385 kilometrin pituinen joki Sierra Leonessa. Se saa alkunsa maan koillisosassa Bagbe- ja Bafijokien liittyessä toisiinsa. Sen valuma-alue on 14 200 neliökilometrin laajuinen.
Sewa virtaa etelä-lounassuuntaisesti kohti Atlantin valtamerta ja yhdistyy Waanjejoen kanssa Kittamjoeksi, joka laskee Atlanttiin Sherbronsalmen kautta. Sewan alajuoksulla on tulvatasankoja, jossa on useita järviä. Tulvakautena järvet ovat yhteydessä jokeen, mutta kuivana kautena yhteys katkeaa. Suurin Sewan alajuoksun järvistä on 285 hehtaarin laajuinen Poepijärvi, joka on 1,7 kilometrin päässä joesta.
Atlassian

| Atlassian |
| --- | --- |
Osake:  NASDAQ: TEAM NASDAQ-100
ISIN:  GB00BZ09BD16
Kotipaikka:  Sydney, Australia
Toimiala:  ohjelmistoteollisuus
Infobox OKVirheellinen NIMI-arvo: 
Atlassian on australialainen organisaatio-ohjelmistoja tekevä yritys, jonka tuotteet on suunnattu ohjelmistokehittäjille ja projektipäälliköille. Sen tunnetuimmat tuotteet ovat JIRA ja Confluence.  Atlassianilla on maailmanlaajuisesti yli 35 000 asiakasta, mukaan lukien 85 yritystä Fortune 100 -listalta.
Atlassianin pääkonttori on Sydneyssä, Australiassa. Sillä on toimistot myös Amsterdamissa, San Franciscossa, Austinissa ja Tokiossa. Syyskuussa 2014 sillä oli noin 1 150 työntekijää, toimistoja 12 kaupungissa, yli 40 000 asiakasta ja useita miljoonia käyttäjiä.
Historia

Atlassianin perustivat vuonna 2002 Mike Cannon-Brookes ja Scott Farquhar.  He tapasivat opiskellessaan Sydneyssä Uuden Etelä-Walesin yliopistossa. He käynnistelivät yritystään useita vuosia ja rahoittivat startup-yritystään 10 000 dollarin luottokorttivelalla. Heinäkuussa 2010 Atlassian keräsi 60 miljoonan dollarin riskipääoman Accel Partners -yritykseltä.
Vuonna 2006 Ernst&Young nimesi Cannon-Brookesin ja Farquharin vuoden yrittäjiksi.
Ansaintamalli

Atlassianilla ei ole perinteistä myyntiorganisaatiota. Sen sijaan kaikkien sen tuotteiden hinnat, tiedot, dokumentaatio, tukipyynnöt ja koulutusmateriaalit löytyvät sen nettisivulta.   Yritys tarjoaa alennuksia vain avoimeen lähdekoodiin perustuville projekteille, akateemisille organisaatioille ja hyväntekeväisyysorganisaatioille. Kaikki tuotteet ovat saatavissa asennettuina tai pilvipalveluina, ja niiden hinnat alkavat 10 dollarista (10 lisenssiä). Hinnat eivät skaalaudu lineaarisesti.
Vuonna 2011 Atlassianin ilmoitti liikevaihdokseen 102 miljoonaa dollaria, eli yrityksen liikevaihto kasvoi 35 % edelliseen vuoteen verrattuna.
Tuotteet ja palvelut

Atlassianin suunnittelijoille ja projektipäälliköille suunnatut tuotteet voi jakaa kuuteen ryhmään:
projektin ja tehtävien hallinta
yhteistyö ja tiedon jakaminen
yleinen versionhallinta
koodin laatu
liitännäiset
koulutustuotteet
Atlassian julkaisi vuonna 2002 JIRAn, joka on suunniteltu tehtävien ja projektinhallintaan. Vuonna 2004 julkaistiin ryhmätyöalusta Confluence.
Vuonna 2010 Atlassian osti Bitbucketin. Toukokuussa 2012 Atlassian julkaisi nettikaupan, josta asiakkaat voivat ladata lisäosia Atlassian-tuotteisiin. Samana vuonna Atlassian julkaisi Stashin.
Muita Atlassianin tuotteita ovat Crucible, FishEye, Bamboo ja Clover. FishEye, Crucible ja Clover tulivat Atlassianin tuoteportfolioon vuonna 2007, kun Atlassian osti Cenquan, australialaisen ohjelmistoyrityksen. Vuonna 2012 Atlassian osti HipChatin, joka on organisaatioympäristöön tarkoitettu chattipalvelu.
Työntekijöiden motivointi

Atlassian aloitti nykyään muissakin ohjelmistoyrityksissä suositun ShipIt Day- perinteen, jossa ohjelmistokehittäjät saavat neljä kertaa vuodessa kehittää 24 tunnin ajan haluamiaan projekteja. Atlassian kutsui näitä päiviä aluksi nimellä FedEx Days, mutta nimeä muutettiin FedExin pyynnöstä.
Tunnustukset ja palkinnot

Atlassianin saamia tunnustuksia:
Company Awards 2013
Annual Computerworld Honors Program Names 2012 Laureates
Best Places to Work 2012 -finalisti
Deloitte Technology Fast 50 Award 2007
Technology Pioneers
Aiheesta muualla

Nettisivut
Virallinen blogi
Sao Penza

Mazda 323, johon Sao Penza perustui.
Sao Penza on eteläafrikkalaisen Samcorin valmistama pieni henkilöautomalli. Auto on käytännössä sama kuin vuonna 1985 markkinoille tullut Mazda 323 -malli, mutta laatu oli Mazdaan verrattuna erittäin huono. Penzaa ei ole tuotu Suomeen, mutta Englannissa sitä myytiin jonkin verran vuosina 1991–1993.
Senja Soitso

| Senja Soitso> Henkilötiedot |
| --- | --- |
Koko nimi:  Eugenia Krjukowa
Syntynyt: 31. joulukuuta 1913
Kuollut: 7. marraskuuta 2003 (89 vuotta)
Ammatti:  näyttelijä, maskeeraaja, kampaaja
Näyttelijä
Taiteilijanimet:  Seija Rauni
Aiheesta muualla
IMDb
Elonet
Senja Soitso (31. joulukuuta 1913 – 7. marraskuuta 2003) oli suomalainen näyttelijä, maskeeraaja ja kampaaja. Hän työskenteli valtaosan urastaan Suomen Filmiteollisuuden palveluksessa. Soitso teki lukuisia avustajanrooleja elokuvissa, joissa hänen päätyönään oli naamiointi.
Ura

Soitso aloitti elokuvauransa kampaajana Teuvo Tulion melodraamassa Taistelu Heikkilän talosta vuonna 1936. Hän toimi kymmenissä elokuvatuotannoissa naamioijana, viimeisen kerran 1963 Valentin Vaalan rikoselokuvassa Totuus on armoton.
Soitso teki avustajan rooleja yli 20 elokuvassa vuosina 1938–1946 ja viimeisen kerran vuonna 1968 Edvin Laineen elokuvassa Täällä Pohjantähden alla. Yksi huomattavimmista Soitson elokuvarooleista on Maijan osa Tulion melodraamassa  Rakkauden risti (1946).
Senjahopen

| Senjahopen |
| --- | --- |
 Senjahopen vuonna 2019.
 Senjahopen
 Koordinaatit: 69°29′46″N, 17°29′00″E 
Valtio:  Norja
Lääni:  Tromssa
Kunta:  Senja
Pinta-ala:  
 – Maa:  0,4 km²
Väkiluku (2023):  257
 – Väestötiheys:  642,5 as./km²
Infobox OKVirheellinen NIMI-arvo: 
Senjahopen tai Senjehopen on taajama Senjan kunnassa Tromssan läänissä Norjassa. Taajaman pinta-ala on 0,4 neliökilometriä ja asukasluku 257 vuonna 2023.
Aiheesta muualla

Kuvia tai muita tiedostoja aiheesta Senjahopen Wikimedia Commonsissa